สายหวานห้ามพลาด! อิมแพ็คฯ จัดงาน “เบเกอรี่ แอนด์ สวีท เฟสติวัล 2022 “
สายหวานห้ามพลาด!  อิมแพ็คฯ จัดงาน "เบเกอรี่ แอนด์ สวีท เฟสติวัล 2022 " ขนทัพของหวานมีชื่อเสียง-เครื่องดื่มรวมกว่า 150 บูธมาไว้ด้วยกัน พร้อมจัดโปรโมชั่นพิเศษ ระหว่างวันที่ 13-16 ต.ค.นี้
สายหวานห้ามพลาด!  อิมแพ็คฯ จัดงาน "เบเกอรี่ แอนด์ สวีท เฟสติวัล 2022 " ขนทัพของหวานมีชื่อเสียง-เครื่องดื่มรวมกว่า 150 บูธมาไว้ด้วยกัน พร้อมจัดโปรโมชั่นพิเศษ ระหว่างวันที่ 13-16 ต.ค.นี้
14 ต.ค. 2565

นางสาวตีรญา ทองเกิด ผู้จัดการอาวุโส ฝ่ายโครงการ บริษัท อิมแพ็ค เอ็กซิบิชั่น แมเนจเม้นท์ จำกัด กล่าวถึงการจัดงานเบเกอรี่ แอนด์ สวีท เฟสติวัล (Bakery &amp; Sweets Festival 2022) ครั้งแรกของงานแสดงสินค้าบริการเกี่ยวกับเบเกอรี่และขนมหวานครบวงจร เพื่อกลุ่มผู้บริโภคที่ชื่นชอบเบเกอรี่-ขนมหวาน รวมถึงผู้ที่หลงใหลในเสน่ห์ของคาเฟ่ ซึ่งกำลังเป็นที่นิยมในปัจจุบัน โดย อิมแพ็ค ร่วมกับ น้ำตาลลิน, นิวตั้น ฟู้ด อิควิปเม้นท์, คิทเช่นเวิลด์ และพันธมิตรธุรกิจ ร่วมสนับสนุนและจัดงานขึ้นระหว่างวันที่ 13-16 ตุลาคม 2565 เวลา 10.00-20.00 น. ณ อาคาร 8 ศูนย์แสดงสินค้าและการประชุม อิมแพ็ค เมืองทองธานี
ทั้งนี้ถือเป็นอีเว้นท์ใหญ่ทางด้านอาหารส่งท้ายปี สำหรับ Bakery &amp; Sweets Festival 2022 ในงานได้รวบรวมวัตถุดิบ อุปกรณ์ เครื่องมือทำขนมหวาน-เบเกอรี่ บรรจุภัณฑ์จากแบรนด์ชั้นนำ ร้านเบเกอรี่ คาเฟ่ เมนูขนมไทย ของหวานที่มีชื่อเสียง เครื่องดื่มรวมกว่า 150 บูธมาไว้ด้วยกัน พร้อมจัดโปรโมชั่นพิเศษ นอกจากนี้ ยังมีบริการสำหรับผู้ที่สนใจเรียนทำขนม หรือ เปิดธุรกิจคาเฟ่ เปิดร้านเบเกอรี่ จะได้พบกับโรงเรียนสอนทำเบเกอรี่และขนมชื่อดังจากต่างประเทศ บูธเฟอร์นิเจอร์ ของตกแต่งร้าน ระบบจัดการร้าน ที่ปรึกษาด้านเงินทุน ฯลฯ
อีกทั้งยังมีกิจกรรมให้ได้เรียนรู้การทำขนมหวาน เบเกอรี่ หลากหลายสูตร ซึ่งเปิดโอกาสให้ผู้สนใจได้มาหาไอเดียสร้างสรรค์ พร้อมนำความรู้ไปประกอบอาชีพ หรือฝึกพัฒนาฝีมือกับเชฟมืออาชีพ นักวิชาการ เชฟชื่อดังของไทยและนานาชาติ ซึ่งพร้อมถ่ายทอดเทคนิคดีๆ ผ่านการจัดสัมมนา กิจกรรมบนเวทีเวิร์คช็อปทำขนมอบ เบเกอรี่ ต่างๆ
ยกตัวอย่างเช่น สัมมนาเทคนิคการทำขนมปัง ทำอย่างไรให้ธุรกิจขนมปังรุ่ง, งานสาธิตเค้กแต่งงานดอกไม้, โครงการอนุรักษ์ขนมไทย Zero Waste Cookery : ปรุงหลักสิบ หยิบหลักล้าน, เวิร์คช็อปทำขนมเบเกอรี่, ผศ.ดร.ณนนท์ แดงสังวาลย์ มาถ่ายทอดการทำ Fresh Mango Cake Box และ Purple Muffin with Lemon Buttercream, งานสาธิตการทำช็อกโกแลตขึ้นรูป สำหรับงานประกวดและงานโชว์ในโรงแรม สอนการขึ้นชิ้นงาน การประกอบชิ้นงาน และเทคนิคการตกแต่งช็อกโกแลต, สาธิตการทำช็อคโกแลตอาร์ต, เรียนรู้การยกระดับขนมไทยสู่สากล เรียนวิธีทำขนมหวานและเบเกอรี่จากท็อปปาติชิเย เป็นต้น
อีกหนึ่งไฮไลต์สำคัญ คือ การประกวดสุดยอดเค้กน้ำตาลปั้นของเมืองไทย เพื่อเฟ้นหาสุดยอดนักปั้นเค้กน้ำตาลอันดับ 1 ของประเทศ ในรายการแข่งขัน Lin Thailand Sweet Creation 2022 สำหรับผู้ได้รับรางวัล Best in show จะได้รับเงินสนับสนุนหากประสงค์จะเดินทางเพื่อเข้าร่วมแข่งขันในงานประกวด Cake International 2023 ที่เมืองเบอร์มิงแฮม ประเทศอังกฤษ และยังมีกิจกรรมอื่นๆ ที่น่าสนใจอีกมากมาย ตลอด 4 วันจัดงาน ให้ผู้มาร่วมงานได้เลือกชม ชิม และช้อปปิ้งเบเกอรี่ ขนมหวาน เลือกซื้อสินค้าและบริการ รับความรู้ และของฝากจากบูธต่างๆ อย่างจุใจ บนพื้นที่กว่า 5,000 ตารางเมตร สำหรับผู้สนใจตารางกิจกรรมต่างๆ ติดตามรายละเอียดเพิ่มเติมผ่านทางเว็บไซต์: bakeryandsweets-fest.com หรือ Facebook: Bakery and Sweets Fest